Document ID: 32007D0034

32007D0034
L 013/9
SLUŽBENI LIST EUROPSKE UNIJE
ODLUKA DARFUR/5/2007 POLITIČKOG I SIGURNOSNOG ODBORA
od 16. siječnja 2007.
o imenovanju vojnog savjetnika posebnog predstavnika Europske unije za Sudan
(2007/34/ZVSP)
POLITIČKI I SIGURNOSNI ODBOR,
uzimajući u obzir Ugovor o Europskoj uniji, a posebno njegov članak 25. stavak 3.,
uzimajući u obzir Zajedničku akciju Vijeća 2005/557/ZVSP od 18. srpnja 2005. o civilno-vojnoj akciji podrške Europske unije misiji Afričke unije u regiji Darfur u Sudanu (1), a posebno njezin članak 4.,
budući da:
(1)
Vijeće je 5. srpnja 2006. donijelo Zajedničku akciju 2006/468/ZVSP (2) o obnavljanju i revidiranju mandata posebnog predstavnika Europske unije za Sudan.
(2)
Posebni predstavnik Europske unije (PPEU) za Sudan, inter alia, osigurava koordinaciju i koherentnost doprinosa Unije misiji Afričke unije u regiji Darfur u Sudanu (AMIS). U skladu s člankom 5. stavkom 2. Zajedničke akcije 2005/557/ZVSP, Jedinica za koordinaciju EU-a u Adis Abebi (ACC) pod nadležnošću PPEU-a sastoji se od političkog savjetnika, vojnog savjetnika i policijskog savjetnika, vodi svakodnevnu koordinaciju sa svim odgovarajućim čimbenicima EU-a i Centrom za administrativnu kontrolu i rukovodstvo (ACMC) unutar zapov-jednog lanca Afričke unije u Adis Abebi, kako bi osigurala koherentnu i pravodobnu podršku AMIS-u.
(3)
Vijeće je na temelju članka 4. Zajedničke akcije 2005/557/ZVSP ovlastilo Politički i sigurnosni odbor za imenovanje vojnog savjetnika PPEU na prijedlog glavnog tajnika/visokog predstavnika (GT/VP), na temelju preporuke PPEU.
(4)
GT/VP je, nakon preporuke PPEU-a, predložio da se pukovnik François AMELINEAU imenuje novim vojnim savjetnikom PPEU-a.
(5)
U skladu s člankom 6. Protokola o stajalištu Danske priloženom Ugovoru o Europskoj uniji i Ugovoru o osnivanju Europske zajednice, Danska ne sudjeluje u izradi i provedbi odluka i akcija Europske unije koje imaju obrambene implikacije,
ODLUČIO JE:
Članak 1.
Pukovnik François AMELINEAU imenuje se vojnim savjetnikom PPEU-a za Sudan.
Članak 2.
Ova Odluka stupa na snagu 25. siječnja 2007.
Sastavljeno u Bruxellesu 16. siječnja 2007.

Labels: 18
9
5
15